กองทัพบก เดินหน้านโยบายพัฒนากำลังพล โดยเตรียมส่งนายทหารผู้บังคับหมวดศึกษาดูงาน ที่สหรัฐอเมริกา
กองทัพบก เดินหน้านโยบายพัฒนากำลังพล โดยเตรียมส่งนายทหารผู้บังคับหมวดศึกษาดูงาน ที่สหรัฐอเมริกา วันที่ 6-28 กรกฎาคมนี้ เพื่อเพิ่มประสบการณ์ความรู้ทางทหารในระดับสากลพันเอกหญิงศิริจันทร์ งาทอง รองโฆษกกองทัพบก กล่าวว่า กองทัพบกยังคงเดินหน้านโยบายพัฒนากำลังพล เพื่อเพิ่มประสิทธิภาพในการปฏิบัติงานด้านความมั่นคง เพิ่มพูนประสบการณ์ด้านการทหารสู่มาตรฐานสากลอย่างต่อเนื่อง โดยล่าสุด พลเอก อภิรัชต์ คงสมพงษ์ ผู้บัญชาการทหารบก อนุมัติให้จัดส่งกำลังพลนายทหารสัญญาบัตรไปศึกษาดูงาน ที่ประเทศสหรัฐอเมริกา ตามคำเชิญของกองทัพบกสหรัฐอเมริกา โดยคัดเลือกนายทหารสัญญาบัตรระดับชั้นยศ ร้อยตรี-ร้อยโท เหล่าทหารราบ และเหล่าทหารม้า จากกองทัพภาคที่ 1-4 และกองพลทหารม้า จำนวน 8 นายไปศึกษาดูงาน ณ U.S. Army Maneuver Center of Excellence, Fort Benningรัฐจอร์เจีย สหรัฐอเมริกา ระหว่างวันที่ 6-28 กรกฎาคม 2562 โดยนายทหารที่เดินทางไปศึกษาดูงานครั้งนี้ จะได้เรียนรู้หลักสูตรทางทหารต่างๆ ของกองทัพบกสหรัฐฯ โดยเฉพาะการเรียน การฝึกในระดับกองร้อยและระดับกองพัน รวมทั้งการเข้าร่วมกิจกรรมทางทหารที่ทางค่ายฝึกจัดเตรียมไว้ให้ ซึ่งจะเป็นการเสริมสร้างความรู้และประสบการณ์ให้กับกำลังพล เพื่อนำไปประยุกต์ใช้ในการปฏิบัติภารกิจทางทหารและหน่วยงานต่อไป?สำหรับกำลังพลที่จะไปศึกษาดูงานในครั้งนี้ เป็นกำลังพลในระดับผู้บังคับหมวดของเหล่าดำเนินกลยุทธ์ ที่ผ่านการคัดเลือกจากหน่วยต้นสังกัดในระดับกองทัพภาค และเข้าอบรมภาษาอังกฤษเพิ่มเติมจากกรมยุทธศึกษาทหารบก หลังจากกลับจากการศึกษาดูงาน จะมีการประเมินผลทและถ่ายทอดประสบการณ์ความรู้ให้กับหน่วยงานที่เกี่ยวข้องด้วย